Diari Oficial de la Generalitat Valenciana


Sumari del DOGV 8870, del 30-07-2020 (2020/6179)

RESOLUCIÓ de 27 de juliol de 2020, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels Programes formatius de qualificació bàsica, convocades per la Resolució de 13 de maig de 2020, de la Direcció General de Formació Professional i Ensenyaments de Règim Especial, per al curs 2020-2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6179


Data del document
:   27-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 de juliol de 2020, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels Programes formatius de qualificació bàsica, convocades per la Resolució de 13 de maig de 2020, de la Direcció General de Formació Professional i Ensenyaments de Règim Especial, per al curs 2020-2021. [2020/6179]  
  
Per Ordre 41/2016, de 29 de juliol, de la Conselleria d'Educació, Investigació, Cultura i Esport, s'aproven les bases reguladores de les ajudes als programes formatius de qualificació bàsica de la Comunitat Valenciana.  
La Resolució de 13 de maig de 2020, de la Direcció General de Formació Professional i Ensenyaments de Règim Especial convoca els programes formatius de qualificació bàsica de la Comunitat Valenciana, per al curs 2020-2021.  
Examinades les sol·licituds de subvencions presentades per les entitats sol·licitants i valorats els seus projectes socioeducatius en funció dels criteris i prioritats establides en l'annex I de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
  
Vista la proposta de concessió de subvencions que eleva la Comissió de Valoració dels programes formatius de qualificació bàsica constituïda a aquest efecte, en compliment del que es disposa en l'article 18.2 de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
D'acord amb les competències atribuïdes per delegació en la disposició addicional segona de l'Ordre 41/2016, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, assenyalats en cadascun dels annexos I i II, per un import total de 978.616,14 euros, corresponent a l'exercici pressupostari 2020 i per un import de total de 2.634.735,86 euros, corresponent a l'exercici pressupostari 2021, amb càrrec a la línia de subvenció S7875 i a l'aplicació pressupostària 73.36.62.792.42.5.  
L'import màxim corresponent a l'anualitat 2021 quedarà condicionat a l'existència de crèdit adequat i suficient en la corresponent llei de pressupostos de la Generalitat per al citat exercici, tal com indica l'apartat 3, últim punt de la Resolució de 13 de maig de 2020.  
  
El nombre de programes formatius subvencionats és de 89, en compliment del que es disposa en l'apartat 4.4 de la Resolució de 13 de maig de 2020. D'aquests, 60 corresponen a la modalitat ordinària i 29 a la modalitat adaptada a persones amb necessitats educatives especials permanents.  
2. Desestimar les sol·licituds de subvencions formulades pels ens territorials i entitats als programes relacionats en l'annex IV de la present Resolució pels següents motius:  
- No presentació documents exigits en els articles 11, 12 i 13 de l'Ordre 41/2016, segons el que s'estableix en l'apartat 5.5 de la Resolució de 17 d'abril de 2019.  
- Per haver presentat renúncia a programes en el curs anterior, segons el que s'estableix en l'article 4.1.e de l'Ordre 41/2016.  
- Per revocació durant el curs passat d'un programa per falta d'alumnat.  
3. Publicar l'annex III on es relacionen els programes en reserva; no quedant cap programa en aquesta situació per al curs 2020/2021  
  
  
Segon  
Els programes formatius de qualificació bàsica, relacionats en l'annex I i II es realitzaran en dues anualitats, segons el que es disposa en l'article 7 de l'Ordre 41/2016 i l'apartat 4.5 de la Resolució de 13 de maig de 2020.  
El càlcul de les quanties per al desenvolupament del programa formatiu de qualificació bàsica es realitza, tenint en compte que la duració de la primera anualitat és de 260 hores i el de la segona anualitat de 700 hores, de les quals un mínim de 80 hores i un màxim de 150 hores correspon al mòdul professional de Formació de Centres de Treball (FCT), tal com estableix l'apartat quart punt 5 de la Resolució de 13 de maig de 2020.  
Per a la part A: professorat, el valor hora lectiva per programa/grup és de 36,60 euros/hora, per a totes dues modalitats, ordinaris i adaptats a necessitats educatives especials permanents.  
Per a la part B: despeses generals, el valor hora és de 5,49 euros per a la modalitat ordinària i 7,32 euros per a l'adaptada a necessitats educatives especials permanents.  
  
Tercer  
Les entitats beneficiàries hauran d'incloure, en l'aplicació informàtica ÍTACA, totes les dades necessàries corresponents a l'alumnat matriculat amb una antelació de 4 dies naturals al de l'inici del període lectiu dels grups i programa, segons estableix l'article 22.2, 3 i 4 de l'Ordre 41/2016.  
Amb la finalitat de poder portar a terme adequadament el procés d'escolarització i garantir el compliment dels preceptes establits en la Llei orgànica de Protecció de Dades (LOPD), hauran de remetre's via correu electrònic a la següent adreça ykrk@fjb.kj, en el termini de cinc dies a comptar des de la publicació d'aquesta resolució, les dades següents:  
- Denominació del centre o entitat.  
- Municipi.  
- Denominació del programa.  
- Nom i cognoms del representant.  
- DNI o NIF.  
- Correu electrònic.  
  
Quart  
De conformitat amb el que es disposa en l'article 21 de l'Ordre 41/2016, en el termini de quinze dies naturals des de la data d'inici del programa, les entitats beneficiàries procediran a la presentació de la documentació d'inici.  
La tramitació i presentació de la citada documentació s'ha de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica, l'entitat sol·licitant pot utilitzar qualsevol dels certificats admesos per la seu electrònica de la Generalitat.  
El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es.  
La documentació a presentar serà:  
- Annex IV de l'Ordre 41/2016, degudament emplenat, a més, s'adjuntarà la següent documentació referida a tot el període de duració del programa formatiu, llevat que la mateixa obre en poder de l'administració, i així es faça constar:  
a) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa del segur o la carta de garantia.  
b) Fotocòpia compulsada dels contractes dels docents.  
c) La documentació acreditativa de la titulació i/o experiència professional de l'equip docent.  
d) En la modalitat Programes Formatius Qualificació Bàsica adaptada a persones amb necessitats educatives especials permanents i en aquells programes ordinaris que integren fins a un màxim de dos alumnes amb necessitats educatives especials, s'aportaran les certificacions de discapacitat, i informes psicopedagògics originals o compulsats de data no anterior a 6 mesos, comptats des de la data d'inici del programa.  
  
Les entitats beneficiàries també hauran d'aportar juntament amb la documentació anterior:  
- Escrit-notificació, signat i segellament, en el qual s'especifique que l'entitat beneficiària anticipa l'import econòmic.  
- Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat d'aquestes.  
  
Cinqué  
D'acord amb el que es disposa en l'article 22 de l'ordre, la justificació de la subvenció revestirà la forma de compte justificatiu simplificat i anirà signada pel representant de l'entitat (annex V de l'Ordre 41/2016), la tramitació i presentació de la citada documentació s'ha de realitzar també, exclusivament, per mitjans electrònics en la plataforma de tramitació de la GVA.  
Són despeses subvencionables les recollides en l'article 8 de l'Ordre 41/2016, amb els límits que estableix el propi article i l'article 17 de la mateixa disposició legal, en els termes establits en l'apartat 9.6 de la Resolució de 13 de maig de 2020.  
La justificació de l'anualitat 2020 es realitzarà fins al 10 de desembre de 2020, havent d'imputar-se a la segona anualitat els costos corresponents al mes de desembre. A la finalització del programa i, en tot cas fins al 31 de juliol o primer dia hàbil immediatament posterior, s'haurà de presentar el compte justificatiu de la segona anualitat 2021 acompanyada de la memòria final d'actuació del programa formatiu, segons el que s'estableix en l'apartat 9.2 de la Resolució de 13 de maig de 2020.  
  
La data d'emissió de les despeses corresponents totes dues anualitats seran les que es determinen en l'apartat 9.5 de la Resolució de 13 de maig de 2020.  
  
Sisé  
El beneficiari estarà sotmés a les actuacions de comprovació a efectuar per l'òrgan concedent, així com a les de control per la Intervenció General de la Generalitat i per la Sindicatura de Comptes, en els termes establits en l'article 24 de l'Ordre 41/2016.  
  
Seté  
La Conselleria d'Educació, Cultura i Esport queda facultada per a procedir a la minoració de la subvenció concedida en els supòsits i per les causes previstes en l'art. 37 de la Llei General de Subvencions, tal com estableix l'art. 22.5 de l'Ordre 41/2016.  
Així mateix, queda facultada per a procedir al reintegrament total de la subvenció concedida i dels interessos de demora corresponents en els casos previstos en l'art. 37 de la Llei General de Subvencions, com disposa l'art. 25 de l'Ordre 41/2016.  
  
Huité  
En compliment del que es disposa en l'article 26 de l'esmentada Ordre 41/2016, el material imprés divulgatiu dels Programes Formatius de Qualificació Bàsica, així com la retolació de les instal·lacions on es duguen a terme aquests programes s'ajustarà al model i instruccions indicades en l'annex III de l'Ordre.  
  
Nové  
La realització dels Programes Formatius de Qualificació Bàsica es regirà pel que s'estableix en l'Ordre 41/2016 i en la Resolució de 13 de maig de 2020, així com per quantes instruccions es dicten per la Direcció General de Formació Professional i Ensenyaments de Règim Especial.  
  
Desé  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 27 de juliol de 2020.- El director general de Formació Professional i Ensenyaments de Règim Especial: Manuel Gomicia Giménez.